

**ПСИХОЛОГИЈА МЕЂУЉУДСКИХ ОДНОСА НА РАДУ**

**Вежбање: личност и међуљудски односи на раду**

**Студија случаја**

Услед рапидног развоја, руководећи тим глобалне енергетске компаније морао је да се трансформише у технолошку фирму оријентирану на одрживост. Како би се олакшала ова транзиција, извршни директор је запослио Џима, изузетног професора инжењерства, на месту извршног директора за управљање знањем. У исто време, дошло је до запошљавања још једног извршног директора на позицији потпредседника за технологију, производе и услуге. Џон је био искусни директор у енергетској индустрији. Ова нова запошљавања додатно су погоршала и претходно неефикасни извршни одбор компаније. Након само неколико месеци дошло је до избијања „рата“ у извршном одбору.

Чланови руководећег тима су се жалили да је Џим неорганизован, недисциплинован, а понекад и груб у опхођењу. На пример, неодговорно се односио према имејл комуникацији. Одговарао је на поруке када је желео или уопште није одговарао. Слично је било и са састанцима – некада се једноставно није појављивао. На међуљудске односе у тиму посебно је негативно утицало ривалство узмеђу Џона и извршног директора. На састанцима су се такмичили ко је у праву око небитних ствари уместо да се фокусирају на стварне и важне теме.

Врло брзо Џим и Џон су постали главни окривљени за све што не функционише у организацији. Компанија се управо суочавала са новим енергетским пројектом и тесним роковима. Иако би кашњења у реализацији компанију много коштала, чинило се да нема доживљаја ургентности међу члановима тима. Недостајала је отворена, конструктивна комуникација. Поверења уопште није било. Сви чланови извршног одбора су каснили са егзекуцијом циљева.

Како се ситуација није поправљала, извршни директор је да окупи свој тим како би се спровела интервенција у правцу унапређивања учинка тима.

**Инструкција**

У малој групи продискутујте следеће:

* Како бисте описали понашање Џима имајући у виду теорије личности?
* Да сте ви ангажовани да водите процес унапређивања рада тима, како бисте осмислили:
1. поступак процене појединаца и/или тима.

**Време: 15 минута**.